PIIBLIKOHVIK
Tere tulemast Piiblikohvikusse!
Täna räägime kristlaste olukorrast maailmas,
eriti neist, kes kogevad tagakiusu,
kiusamist ja diskrimineerimist oma usu tõttu.
Tere tulemast, Miika Auvinen!
Aitäh! Rõõm siin viibida.
Juhid Soomes ühendust nimega Open Doors ehk Avatud Uksed.
Räägi lühidalt, mis ühendus on Open Doors.
Open Doors teenib maailma tagakiusatud kristlasi
hetkel 60 sihtriigis.
Lisaks jagame teavet kristlaste ja usuvabaduse olukorra kohta
ning nende vastu suunatud tagakiusust paljudes maades.
Nii läks meilgi siin Soomes
alates 2015. a paari palveäratuse saanud inimese kaudu käima idee,
et Soomeski oleks vaja Open Doorsi esindust,
sihiga rääkida soomlastele ja teistelegi, mis maailmas toimub
ja milline on kristlaste olukord.
Open Doorsi ülesanne on hankida ja jagada infot
ning konkreetselt aidata kristlasi, mullu ntks 400 000 abiprojekti kaudu,
maades, kus nende seis kõige raskem on.
Soomes on Open Doors hetkel üsna väike,
kuid maailmas tohutult suur ühendus,
kui keegi imestab, kust te infot saate. Te ei guugelda seda,
vaid teil on kontakte kogu maailmas, ka neis riikides, kus käib tagakius.
Jah. Peab paika. Open Doorsi juured on aastas 1995,
kui vend Andreas läks Hollandist toonasesse NSVL-i Piibleid viima.
Sellest peale on mõistetud, et lisaks kristlaste aitamisele,
on tähtis esmalt küsida,
kuidas saame tagakiusatud kristlasi kõige paremini aidata.
Vajame seega seda teavet.
Selle käigus arenes Open Doorsis uurimisosakond nimega World Watch,
mis eraldus hiljem iseseisvaks OD katuse all toimivaks üksuseks,
mis annab igal aastal välja World Watchi raporti,
et teaksime täpselt, mis ja kus toimub.
Infot kogutakse eri maades uurimise eest vastutavatelt isikutelt.
World Watch Report
ehk tõlkes Maailmavaatlusraport
ilmub igal aastal ja seekord 26. korda.
See on väga detailne raport 50st riigist.
See on mul siin käes.
Siin kaardil näeb eri värvides riike
vastavalt tagakiusu tasemele.
Kristlaste vastase tagakiusu tase
on seda tõsisem, mida punasem riik siin värvikoodis on.
Seda värsket, 26. raportit, kajastati isegi Soome uudistes.
Mis siin kõige rohkem silma hakkab? Kas midagi on muutunud?
Väikeseid muutusi näeb pidevalt.
Kuigi esikohal on taas kahjuks Põhja-Korea.
Kes teab mitmendat korda alates 2002. a.
Taustal on ka suuri muutusi.
Esmalt üks tähelepanuväärseim asi, mis puudutab ka soomlasi -
Afganistan on tõusnud teisele kohale.
Kuid punktide osas tähendab see,
et Afganistanis on kristlastel sama raske elada kui Põhja-Koreas.
Kui Soomes kaalutakse mitme asüüli taotleva afgaani olukorda,
kellest paljud on kristlaseks pöördunud,
on see ülioluline info ja olen rõõmus,
et meil on selles osas hea koostöö Immigratsiooniametiga.
Kuid statistika valguses, dokumenteeritud vägivallajuhtumite
ja konkreetsete vägivallaolukordade põhjal,
on Põhja-Korea Afganistanist ühe punkti võrra ees.
Afganistan on World Watchi 2018. a raportis 2. kohale tõusnud.
Praktiliselt tähendab see,
et riigis piisab vähimastki kahtlusest kellegi kristlaseks olemisest
ja ta võidakse tappa ning karistada võidakse ka sugulasi.
Praktikas tähendab see, et mis tahes vihje seosest kristlusega
on enamikes Afganistani kontekstides täiesti võimatu.
Seal pole ühtki kirikut ega vastavat tegevust.
Rohelises tsoonis, kus on mõnede välisriikide misjonäre,
on välismaalastele kogunemiseks mõeldud kirikuhooneid,
kuid muidu on kristlus riigis kaotatud.
Afganistanis kasvavad Talebani võim ja nende hallatavad maaalad.
Riigi ja kristlaste olukord on väga raske ja kurb.
Sealne väike kristlaskond vajab tõesti meie palveid ja tuge.
Küsisid, mida sealt veel näeb.
Räägin lühidalt kahest suurest trendist.
Esmalt see, et Afganistani puhul on taustaks islam.
See ongi kahetsusväärne trend,
et islam tekitab üha rohkem kristlaste vastast tagakiusu.
Teine mitme usundi kaudu globaalselt nähtav trend
on marurahvuslus
ehk natsionalistlike aadete ühinemine kohaliku religiooniga,
mis tekitab tagakiusu kristlaste vastu. Need on praegused trendid.
Räägime veidi viimasest. Esimest on veidi lihtsam mõista,
kuna asi on radikaalses islamitõlgenduses,
mille järgi kristlased on valeõpetuses ja uskmatud ning seega ohtlikud.
Kuid kus on konflikt natsionalismi puhul,
mis tekitab vastuolusid nii,
et hakatakse kristlasi taga kiusama?
Mis viib selleni natsionalismi puhul,
rahvusaate puhul, kus oma maa, kultuur ja taust
tõusevad ületamatusse kõrgusesse?
Seda näeb üsna mitmes riigis.
Usk on südame asi
ja usuküsimus tekitab emotsioone.
Seega on natsionalism
ja selle kaudu rahva ühendamine
religiooni varjus väga käepärane poliitiline meetod.
India on hea näide
rahvusliku usunatsionalismi kohta.
India on tõusnud tänavu World Watchi listis 11. kohale.
Peaaegu esikümnes.
Viimase 2 aastaga on seal avalikult kiiresti kasvanud
vägivaldsete rünnakute arv kristlaste vastu.
Isegi võimud on kristlasi vahistanud.
Selle taustal on lihtne fakt,
et India peaministri partei BJP
on hindu-natsionalistlik partei,
mille üheks eesmärgiks on kinnitada India hinduistlikku identiteeti.
Nende taustal on rahvaliikumine,
mis on kogu riigis laialt levinud
ja ka avalikult kuulutanud,
et nad tahavad muuta India 2021. aastaks puhtaks hindude riigiks.
Nende retoorika järgi tähendab see,
et oled indialane, kui oled hindu.
Ongi kõik. Muud võimalust polegi.
Argielus näeb seda tänavail loosungitest,
mis kuulutavad avalikult: Moslemid Pakistani! Kristlased hauda!
Võime Soomes kujutleda,
kuidas oleks, kui tänavail näeks mõne valitsuspartei loosungeid,
mis ütlevad avalikult ükskõik mida,
kasvõi "Moslemid Rootsi! Kristlased hauda!" või muud sellist.
See on absurdne!
Kuid hetkel on see Indias nii.
Ja see toimub riigivõimu õnnistusega.
Muuhulgas on Põhja-Indias vahistatud kristlikke pühapäevakoolitöö rühmitusi
ilma mingite süüdistusteta ja hoitud neid vangis üle 100 päeva.
Nad on lihtsalt teinud kristlikku tööd ja sellest vahistamiseks piisab.
Neid kuulatakse üle, neid kahtlustatakse erinevate asjades
ilma korralike süüdistusteta üksnes seepärast,
et nad ei mugandu riigi toetatud rahvuspoliitikaga.
Kas siin võib olla kristluse seisukohast arenemas
algstaadium olukorrast, kus ...
Välispoliitikainstituudi teadlane Olli Ruohomäki
ütles mõne päeva eest uudistes World Watchi nimekirjast rääkides,
et kristlus on alati surve all sellistes riikides,
kus valitseb diktatuur
või on ntks olukord, kus mõeldakse, et olla indialane tähendab olla hindu
ja eksisteerib mingisugune totalitaarne süsteem.
Kristlus on esimesest päevast peale sellele väljakutse heitnud.
Algkristlased ütlesid: Jeesus on Issand!
Kui tollased võimud ütlesid,
et kummardada tuleb keisrit
või võimukandjat,
ütlesid kristlased, et meie Issandaks on kogu universumi Looja.
Tekib uskumatu vastuolu.
Kas Kristus esitab väljakutse kõigile diktatuuridele
ja totalitaarsetele süsteemidele?
Jah. Nii see on. Tähtsustatakse erinevaid väärtusi.
Kristluses pole Kristuse ees meest ega naist, orja ega vaba.
Oleme kõik ühtmoodi loodud ja Jeesuse lunastatud.
Kuigi orjuse kaotamine polnud kristluse programm,
lähtus see siiski kristlikust maailmavaatest.
Oleme nautinud Soomes sajandeid
kristliku maailmavaate saavutusi ja mõjusid Euroopas,
kuhu kuuluvad üksikisiku vabadus,
sõnavabadus, naiste võrdõiguslikkus,
haridus, tervishoid ja paljud muud, mis meile on iseenesestmõistetavad.
Selle alla käib ka usuvabadus.
Paljudes maades see pole iseenesestmõistetav.
India puhul ei saa veel rääkida päris diktatuurist.
India on traditsiooniliselt olnud sekulaarne riik
ja see on olnud poliitiliselt toimiv demokraatia.
Kuid tendentse võtta eri paigus rahva ühtsuse tõstmiseks kasutusele
selliseid lemmikmeetodeid või mingeid filosoofiaid,
mis antud poliitilist mõtlemist motiveerivad, ei saa takistada.
Ruohomäkil on õigus,
et näiteks Usbekistani või Tadžikistani sarnastes riikides,
kus esineb väga toorest ja selget kristlaste tagakiusu,
on moslemitaustaga ideoloogia
muudetud rahvusidentiteedi loomise tööriistaks.
Ja taas kasutatakse seda kristlaste vastu loosungiga:
Kui oled usbekk, oled moslem ega saa olla kristlane.
Vastavalt - kui lähed välismaalasena neisse riikidesse,
võid uskuda, mida tahad
ja sul on ehk mingi saksa luterlaste kirik,
kus sa Usbekistani pealinnas Taškendis käia tohid.
Aga kui oled usbekk või kui oled moslemitaustaga kristlane Egiptuses
või mõnes teises moslemiriigis, tuleb probleeme.
Selles asi ongi. See ilmneb eri maades veidi erinevalt,
kuid teatud usu ja rahvusliku identiteedi sulam
tekitab paljudele kristlastele üha rohkem väljakutseid.
Seda tuleb mõista laiemalt.
Asi võib olla mingis valitsejas, nagu Põhja-Koreas,
kes on diktaator, või rahvusaates,
või religioosses aates, nagu radikaalses islamis.
Totalitaarseid nägemusi
on erinevat sorti.
Kõigile neile esitab kristlus väljakutse,
kuna ütleb, et kõik on võrdõiguslikud;
kõigil on Jumala loodud väärtus. On hullumeelne,
kui mõelda, kui palju kristlus on nendessegi maadesse eksportinud
vaimset, füüsilist ja sotsiaalset abi
ning heaolu.
Ometi pole see abi pööranud, või vähemalt seni mitte,
rahvast ja valitsust tõdema, et kristlased on heategijad.
Kui mõelda kristlike ühenduste tegevusele Afganistanis.
Nad on andnud ainulaadset arstiabi
ja teinud igasugust head.
Ka soomlased, kes seal viimastel aastatel hukkusid,
tegid seal head.
Siin on mingi veider vastuolu, et osa rahvast ilmselt mõistab
ja küsib, miks kiusatakse taga neid, kes tulevad head tegema.
Jah. Nii see ongi. Paljud saavad puudutatud
kristlaste siira armastuse ja tunnistuse tõttu.
Pole muidugi vaja kristlasi või meid romantiseerida.
Luther tõdeb simul justus et peccator
ehk oleme kõik samal ajal nii pühad kui patused.
Ajaloos on kristluse nimel palju vigu tehtud
ja vigade tegemine jätkub.
Mõningaid asju ka veeretatakse kristluse kraesse,
kuigi neil pole kristlusega mingit pistmist.
Kuid sellest hoolimata,
kui siiras kristlik tegevus ja Jeesuse armastus kõnetab,
muudab see paljude elusid. Seda on juhtunud ka Afganistanis.
Seepärast on seal tagakiusatud kirik, kes elab ja isegi kasvab,
ning on äärmiselt suure surve all.
Samas omab see teine trend ehk radikaalne islam Afganistanis
äärmiselt tugevat positsiooni,
kuna sealne poliitiline olukord on nii tõsiselt vigane,
sest pole ühtset, kogu riiki hõlmavat järelvalvet,
vaid maal valitsevad pigem kohalikud printsid
ja sõjapealikud, kes omavahel sõdivad.
Võimuvaakum on eelduseks radikaalse islami tegutsemisele.
Sama on toimunud ka Lähis-Idas pärast 2011. a Araabia kevadet.
See selgitab, miks radikaalne islam on Lähis-Idas viimastel aastatel
niivõrd palju kristlaste olukorda mõjutanud, kaasa arvatud Iraagis.
Selles asi ongi. Kui tekib võimuvaakum,
kui vanad valitsejad nagu Gaddafi jt 2011. a Araabia kevade järel kadusid,
ei tulnud asemele demokraatlik süsteem,
kus oleks tekkinud eeldused võrdse ühiskonna ehitamiseks,
vaid demokraatia vahendeid kasutades täitsid vaakumi tahud,
kes hakkasid ajama radikaalset islamit.
Vaatame veel seda nimekirja.
Põhja-Korea on olnud esikohal juba alates 2002. aastast.
Afganistan on teine, Somaalia kolmas ja Sudaan neljas.
Räägi midagi nende maade kohta.
Nad pole nii tuntud tavarahva seas
selle poolest, et oleksid diktatuurilised tagakiusuriigid.
Miks on kristlaste olukord halb Somaalias?
Somaalias seepärast, et seal ei saa avalikult kristlasena elada,
ilma et su elu koheselt ohus poleks.
Sa riskid tapetud saada.
Seda juhtub isegi oma suguvõsa või pereliikmete kaudu.
Islami identiteedist lähtuvalt nähakse seda häbiasjana
ning seda peetakse vihatavaks ja põlatavaks faktiks,
mis tuleb nö päevakorrast eemaldada.
Kuigi Somaalia asukoht World Watchi nimekirjas
on viimasel ajal liikunud esiviisiku erinevatel kohtadel,
pole olukord seal kahjuks muutunud,
välja arvatud Somaalimaa.
Praktiliselt on kristlased seal
ülimalt karmi ühiskondliku ja ka perekondliku tagakiusu all.
Vägivallajuhtumite arv vaheldub - vahel on neid vähem, vahel rohkem.
Kuid üldiselt ei saa oma usku avalikult harrastada.
Kui see peaks välja tulema,
pead kahjuks kohe maalt põgenema või sind tapetakse.
Selline on olukord.
Open Doors toetab kristlasi nendes maades,
kus nad on äärmusliku surve all
ja peavad mõtlema, kas saavad kedagi või midagi üldse usaldada.
Olukord on äärmuslik.
Järgmiseks on Sudaan. Räägi midagi selle kohta.
Sudaan on sarnaselt Somaaliaga olnud kriisipesa juba pikka aega.
Lõuna-Sudaan iseseisvus mõne aasta eest.
Enamik sealsest rahvastikust on kristlased
ja Põhja-Sudaanis ehk Sudaanis on enamuses moslemid.
Sealne riigi juhtkond
on ühinenud radikaalset islamit esindavate tahkudega
ja saab ilmselt ka toetust Lähis-Idast,
nagu paljud teisedki radikaalset islamit toetavad tahud.
Nii on kristlaste olukord seal ülikarm,
nii ühiskondlikul kui perekondlikul, kuid isegi valitsuse tasemel.
Lisaks moslemiühiskonnale lähtub surve ka valitsuse suunalt.
Üks oluline asi
on mošeede ehitamine välisrahaga ja nende kaudu koolitamine,
tihtipeale islami radikaalse tõlgenduse järgi.
Seda eksporditakse aktiivselt mõningatesse maadesse.
Kui kasutada kristlastele tuttavat sõna,
siis otsekui tehakse teatud mõttes islamimisjonit
ja see tekitab pingeid.
Jah. Olin mõne kuu eest ühes Põhja-Aafrika riigis.
Küsisin ühelt erudeeritud giidilt,
kui eri paikades ringi sõitsime
ja nägime rohkesti mošeesid, nii valmis kui pooleliolevaid,
et miks neid nii palju ehitatakse.
Ta ütles, et kuni Araabia kevadeni oli riigis täpselt kaalutletud,
kuhu ja kuidas mošeesid ehitatakse ja see oli usuasjade ameti alluvuses,
kuid pärast seda hakkasid islamistliku agendaga parteid
seda tegevust vabastama nii,
et hetkel ei tea keegi, kust täpselt ja kellelt raha tuleb.
Kuid on teada, et raha pumbatakse Saudi Araabiast, Qatarist, Lähis-Idast
nii sellesse kui mitmesse teise riiki. Ca 4-5 Aafrika riigis, kus olen käinud,
nii Põhja- kui Ida-Aafrikas,
näeb viimase paari aasta jooksul sama tendentsi -
mošeesid ehitatakse palju ja rahastus tuleb Araabia poolsaarelt.
Sellega pole seotud üksnes hea tahe,
vaid poliitiline islamiagenda.
Õpetatakse aktiivset džihaadi,
tõusma teiseusuliste ja nn väärusuliste ntks kristlaste vastu.
Taustal näeb selgelt sunniitlikku-vahhabistlikku islamit,
mis on sünnitanud ka al-Qaeda ja ISISe sarnaseid terrorirühmitusi.
See islamiusu tõlgendus püüab tasahilju kõrvale lükata
ka mõõdukamat rahvaislamit, väites end ainsaks õigeks islamiks.
"Kui oled tõeline moslem, pead kristlastele vastu hakkama."
See ongi radikaalse islami agenda.
Võrrand on üsna keeruline,
kui maailmas nõrgeneb Lääne kirikute allahindluste tõttu
kristlaste misjonitöö panus.
Kui meile just kiiresti Aafrikast abi ei tule.
Sest mõningais Aafrika maades, millel peatume viimased saateminutid,
on olukord paranenud. Näiteks Tansaanias ja Etioopias.
Millest johtub olukorra paranemine?
Ka Keenia on üks neist kolmest Ida-Aafrika riigist, kus lood paranevad.
Tansaania tegi selge poliitilise otsuse,
et sekkutakse aktiivselt terrorismi
ja teatud islamivormi, mis piirab teiste uskude vabadust,
ning seda ei sallita.
See on viinud seisu paranemiseni Tansaanias, sh Sansibaris.
Ehk riik on sekkunud. - Jah. Seal on mõistetud riski,
et see võib vähendada sõna-, kogunemis- ja usuvabadust
ning on tõsiseks väljakutseks riigi julgeolekule.
Nii on Tansaania langenud tänavu World Watchi nimekirjas
varasemalt 33. kohalt välja 50 halvima tagakiusuriigi listist.
See on suur saavutus.
Toimub ka palju head. Paljusid asju on võimalik mõjutada.
Lõpeks on see ka meie, üksikute soomlaste teha,
kuidas tegutsetakse ja millist tooni kasutatakse.
Võime näiteks Open Doorsi kaudu
kristlaste nimel palvekirjaga seadusandjate poole pöörduda.
Neid palvekirju leiab meie kodulehelt.
Tahtsin just paluda, Miika Auvinen, et ütleksid Open Doorsi tegevjuhina,
kust tavainimene selle kõige kohta infot saab.
Mis on teie kodulehe aadress?
www.opendoors.fi
Aitäh saatesse tulemast! Õnnistust sinu üliolulisele tööle!
Aitäh. Läheb vaja.
Aitäh, head vaatajad!
Tagakiusatud kristlaste teema on raske,
kuid nagu lõpus rääkisime, võib olukord muutuda
ja see juhtub seal, kus keegi hoolib.
Alustame hoolimisega sellest vähesest,
mida võime siit Soomest ära teha.
Löö kaasa ja toeta tööd tagakiusatud kristlaste heaks,
kui oled tänulik oma vabaduse eest siin Soomes
või kus tahes sa seda vaatad.
Õnnistatud nädalat! Kohtumiseni nädala pärast Piiblikohvikus,
kus jätkame Miika Auvisega vestlust samal teemal.
Igasugune teletöö maksab. Nii ka kristlik teletöö.
Kui saated on sind õnnistanud,
kas kaaluksid selle töö jaoks annetamist?
Võid helistada TV7 Eesti annetustelefonil 900 1777
või teha ka ülekande ekraanilolevate või Eesti kanalite kaudu.
Kõne hind on 7 euri.
Aitäh kristlikku teletööd toetamast! Lisainfo: www.tv7.ee
Tõlge: Monika Jaaguri